b'\n_START_ARTICLE_\nJohn A. Toolan mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nPo diplomiranju na Univerzi Fordham je vstopil v Razredni program voditeljev voda (Platoon Leaders Class program) in aprila 1977 je kon\xc4\x8dal Osnovno \xc5\xa1olo; kot pehotni \xc4\x8dastnik je bil dodeljen 1. bataljonu 9. marinskega polka. Nato pa je bil dodeljen MCRD San Diego, kjer je pre\xc5\xbeivel tri leta, na kar pa je postal poveljnik pehotne \xc4\x8dete 2. bataljona 7. marinskega polka. Njegova naslednja zadol\xc5\xbeitev je bil polo\xc5\xbeaj in\xc5\xa1truktorja na Univerzi Pensilvanije, kjer je ostal do leta 1986, ko je bil imenovan za \xc5\xa1tabnega tajnika 2. marinske ekspedicijske sile. Potem pa je bil vrnjen na teren, saj je bil dodeljen 2. lahkemu oklepnemu pehotnemu bataljonu, s katerim se je udele\xc5\xbeil operacije Pu\xc5\xa1\xc4\x8davski \xc5\xa1\xc4\x8dit in Pu\xc5\xa1\xc4\x8davska nevihta. Po koncu zalivske vojne je bil dodeljen Pisarni za razporeditev \xc4\x8dastni\xc5\xa1kega osebja (Manpower Officer Assignments), kjer je ostal do leta 1994, ko je postal poveljnik 3. lahkega oklepnega izvidni\xc5\xa1kega bataljona. Po kon\xc4\x8danju mandata je bil poslan na Vojni kolid\xc5\xbe Vojnega letalstva ZDA, nato pa je postal namestnik J5 na |Vrhovnem zavezni\xc5\xa1kemu sede\xc5\xbeu v Monsu. V letih 2000-2002 je bil poveljnik Bataljona za poljsko usposabljanja oboro\xc5\xbeitve (Weapons Field Training Battalion), nato pa je postal operativni \xc4\x8dastnik 1. marinske divizije, s katero se je udele\xc5\xbeil operacije Ira\xc5\xa1ka svoboda. Marca 2003 je postal poveljnik 1. polkovne bojne ekipe v Bagdadu (Regimental Combat Team 1, Baghdad), kateri je poveljeval med dvema turama dol\xc5\xbenosti v Iraku. Po zadnji vrnitvi v ZDA je bil imenovan za direktorja Poveljni\xc5\xa1kega in \xc5\xa1tabnega kolid\xc5\xbea KMP ZDA. Potem, ko je bil julija 2006 povi\xc5\xa1an v brigadnega generala, je bil imenovan za glavnega direktorja za azijsko-pacifi\xc5\xa1ke zadeve v Pisarni podsekretarja za obrambo za politiko (Principal Director for Asia/Pacific Affairs, Office of the Under Secretary of Defense for Policy)._NEWLINE_Avgusta 2009 je bil povi\xc5\xa1an v generalmajorja in bil imenovan za namestnika poveljnika Sil ZDA na Japonskem (U.S. Forces, Japan). Tu je ostal do julija 2010, ko je postal poveljnik 2. marinske divizije. Isto\xc4\x8dasno pa je prevzel poveljstvo Regionalnega poveljstva Jugozahod v sklopu afganistanske misije ISAF.'